text: Dæksnitter på spil ved Sønderborg
  05 november 2010 kl. 11.35
  Beboerne i tre sønderjyske landsbyer har siden april været plaget af en dæksnitter.
  Omkring 50 bilejere i Nybøl, Vester Sottrup og Ullerup har fået deres dæk skåret op.
  Beboerne har samlet 8.000 kroner ind til en dusør til den, der kommer med oplysninger om dæksnitteren.
  De har også sat plakater op, der advarer mod gerningsmanden.
  Enkelte beboere har fået skåret deres dæk op flere gange.
  Syd- og Sønderjyllands Politi er afhængige af henvendelser fra borgerne for at kunne opklare sagen.
  